25α. ΒΑΣΙΛΙΚΟΝ ΔΙΑΤΑΓΜΑ της 17/30 Οκτ. 1953 Περί διαιρέσεως της Επικρατείας εις Υγειονομικάς Περιφερείας. Έχοντες υπ' όψει: 1)το άρθρ. 1 του υπ' αριθ. 2592/ 1953 Ν.Δ/τος "περί οργανώσεως της Ιατρικής Αντιλήψεως" και 2)την υπ' αριθ. 609/1953 γνώμην του Συμβουλίου Επικρατείας προτάσει του Ημετέρου επί της Κοινωνικής Προνοίας Υπουργού, αποφασίζομεν και διατάσσομεν: Άρθρον μόνον.-Άπασα η Επικράτεια διαιρείται εις τας κάτωθι 13 Υγειονομικάς Περιφερείας, εκάστη των οποίων έχουσα ιδίαν έδραν περιλαμβάνει τους Νομούς ή Τμήματα ως έπεται: Η κατά το παρόν διαίρεσις της χώρας εις περιφερείας κατηργήθη δια της αντικαταστάσεως του άρθρ. 1 Ν.Δ. 2592/53 (βλ. ανωτ. σελ. 111), πλην το Δ/γμα τούτο παρατίθεται διότι γίνεται αναφορά εις αυτό υπό του Β.Δ. 27 Μαρτ./22 Απρ. 1954 (κατωτ. σελ. 169). Πρώτη Υγειονομική Περιφέρεια με έδραν την Κομοτινήν, περιλαμβάνουσα τους Νομούς Έβρου, Ροδόπης, Ξάνθης, Δράμας, Καβάλας ως και τας νήσους Σαμοθράκην και Θάσον. Δευτέρα Υγειονομική Περιφέρεια με έδραν την Θεσσαλονίκην, περιλαμβάνουσα τους Νομούς Σερρών, Κιλκίς, Πέλλης, Ημαθίας, Πιερρίας, Θεσσαλονίκης, Χαλκιδικής, Άγιον Όρος. Τρίτη Υγειονομική Περιφέρεια με έδραν την Κοζάνην, περιλαμβάνουσα τους Νομούς Φλωρίνης, Καστοριάς και Κοζάνης. Τετάρτη Υγειονομική Περιφέρεια με έδραν τα Ιωάννινα, περιλαμβάνουσα τους Νομούς Ιωαννίνων, Θεσπρωτίας, Πρεβέζης και Άρτης. Πέμπτη Υγειονομική Περιφέρεια με έδραν την Λάρισαν, περιλαμβάνουσα τους Νομούς Τρικάλων, Καρδίτσης, Λαρίσης, Μαγνησίας και τας Σποράδας νήσους πλην της νήσου Σκύρος. Έκτη Υγειονομική Περιφέρεια με έδραν την Λαμίαν, περιλαμβάνουσα τους Νομούς Ευρυτανίας, Φθιώτιδος και Φωκίδος. Εβδόμη Υγειονομική Περιφέρεια με έδραν τας Πάτρας, περιλαμβάνουσα τους Νομούς Κερκύρας, Λευκάδος, Κεφαλληνίας, Ζακύνθου, Ηλείας, Αχαΐας, Αιτωλίας και Ακαρνανίας. Ογδόη Υγειονομική Περιφέρεια με έδραν την Τρίπολιν, περιλαμβάνουσα τους Νομούς Μεσσηνίας, Λακωνίας, Αρκαδίας και Αργολίδος. Ενάτη Υγειονομική Περιφέρεια με έδραν τας Αθήνας, περιλαμβάνουσα τους Νομούς Κορινθίας, Βοιωτίας, Ευβοίας μετά της νήσου Σκύρος και Αττικής πλην του τέως Δήμου Πειραιώς. Δεκάτη Υγειονομική Περιφέρεια με έδραν την Μυτιλήνην, περιλαμβάνουσα τας νήσους Λήμνον, Άγιον Ευστράτιον, Λέσβον, Ψαρρά και Χίον. Ενδεκάτη Υγειονομική Περιφέρεια με έδραν τον Πειραιά , περιλαμβάνουσα τους Νομούς Σάμου και Κυκλάδων τας νήσους Κύθηρα, Ύδραν, Σπέτσαι, Επαρχίαν Τροιζηνίας, Αίγιναν, Σαλαμίνα και τους Δήμους Πειραιώς, Αγ. Γεωργίου Κερατσινίου, Δραπετσώνος, Νικαίας, Αγ. Ιωάννου Ρέντη, Κορυδαλλού και Νέου Φαλήρου. Δωδεκάτη Υγειονομική Περιφέρεια με έδραν τα Χανιά, περιλαμβάνουσα τους Νομούς Χανίων, Ρεθύμνης, Ηρακλείου και Λασηθίου. Δεκάτη τρίτη Υγειονομική Περιφέρεια με έδραν την Ρόδον, περιλαμβάνουσα την Δωδεκάνησον. Εις τον Ημέτερον επί της Κοινωνικής Προνοίας Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. 